Wir, nachbenempten Lùtpoldus Wetzel, lùtpriester, und Johannes Switzer, fruͤmesser derzit sant Niclausen kilchen in der statt Brugg,
verjechent offenlich und tuͦnd kund menglichem mit disem brieve fùr uns und all unnser beider nachkom̄en, ✳ die lùtpriester
und fruͤmesser zuͦ Brugg, ✳ wer die ye zuͦ ziten sin werdent, ✳ als dann vor ziten Hanns Saltzmān und Verena, sin eliche
gemachel, ✳ Cuͦnrat Saltzmān und Gertrud, ouch sin ewirtin, selig, ✳ gesetzt und geordnet haben ✳ zwen mùtt kernen geltes
jerlichs zins uff, von und abe irem hus und hoff mit siner zuͦgehoͤrung, ✳ in der statt Brugg ✳ an der ringkmur ✳ by dem
kilchoff zwùschent der schuͤl und der alten lùtpriesterye gelegen, ✳ das man inen und ir aller fördern̄ jarzit dannenthin
untz zuͦ ende der welt ✳ yeglichs jars sol zweymalen began. ✳ desselben kern̄en nuͤ jerlich gehoͤrt ✳ einem lùtpriester ein halber
mùtt ✳ und eim fruͤmesser zuͦ Brugg ouch ein halber mùtt ꝫcꝭ, ✳ alles nach uswisung unnsers jarzitbuͦchs. ✳ und aber jetz die
geistlichen, edlen ✳ die wolgeborn̄ froͧw, froͧw Appolonia, graͤfin zuͦ Hochberg, ✳ diser zit aͤptissin, ✳ und die conventfroͧwen gemeinlich ✳ des gotzhus Kùngsfelden, ✳ Sant Claren ordens, unnser gnedig liebfrowen, ✳ das bemelt Saltzmannen hus und hoff ✳
mit siner rechtung zuͦ der lùtpriesterye, vorgenant, kouft, ✳ geben, ✳ geordnet ✳ und ir altes der lùtpristerye hus und hoff mit
siner zuͦgehoͤrd ✳ alles in eim kouff ✳ den from̄en, fùrsichtigen, wisen ✳ schulthn̄, raͤten und gemeynen burgerˀn ✳ der statt Brugg,
unnserˀn lieben herˀn, zuͦ ir fruͤmesz pfruͦnd handen mit clarlicherˀm innhalt eins besigletten kòuffbriefs zuͦ kouffen geben haben
mit fùrworten und gedingen als hienach volget: ✳ das nù vonhin zuͦ ewigen tagen ✳ wir und all unnser nachkom̄en, ✳ die lùtpriester und fruͤmesser zuͦ Brugg, gegenwùrtig und kùnftig unnser yeglicher an im selbs sol haben ✳ uff sinem hus jerlich
ein halben mùtt kernēn von der Saltzmannen jarzit wegen, vorgenant, ✳ darruͤrende ✳ und nit destmynder ✳ der beruͤrtenn
Saltzmannen, ✳ ir ewiben und ir aller forderˀn jarzit yeglichs jars zwey malen mit singen und lesen helffen began, ✳ als dan̄
die in unnserˀm vorgedachten jarzitbuͦch gesetzt, angesechen und beschriben sind ✳ one allen abgang ꝫcꝭ. ✳ darumb so sagen
wir fùr unns und unnser nachkom̄en, ✳ die lùtprister und fruͤmesser zuͦ Brugg, ✳ mit rätt, gunst, wissen, willen, heissen und
in bywesen ✳ der gemelten unnser herˀn von Brugg ✳ als unnser pfruͦnden, rechten kastvoͤgten ✳ die vorgenempten unnser
gnedig froͧwen zuͦ Kùngsfelden, ✳ all ir nachkom̄en ✳ ir vorgenantes der lùtpriesterye nùwen hus und hoff mit siner zuͦgehoͤrung des beruͤrten mùtt kernen geltes, ✳ so unns die Saltzmān und ir wiber selig daruff gesetzt habend, ✳ gantz quitt, ledig
und losz ✳ mit verzichung ✳ aller und yeglicher gerechtigkeiten, fordrungen, ansprachen und gewerden, ✳ so wir oder unnser
nachkom̄en ✳ ye daran gehept ✳ und fùrbasser haben oder gewynnen moͤchten,✳ und gelobent ✳ disen brieve und sin innhaltt
war, veste und stett zuͤ halten, ✳ dem nachzuͤkom̄en ✳ gnuͦg und nit dawider zetuͦnde, ✳ noch gestatten getàn werden, heimlich
oder offenlich, mit noch one gericht, geistlichem oder weltlichem, ✳ noch sust in dhein ander wise, ✳ sunder das vorgenant
lùtpriesterye hus mit siner rechtung ✳ nuͤ fùrbashin ✳ des mùtt kern̄en halb jerlichs zins ✳ ruͤwig, unangesprochen und
gantz ledig zuͤ lassen, getrùwlich und ungevarlich in kraft ditz brieves, ✳ von unnser ernstlicher bitte wegen ✳ mit der
gemelten unnserˀ herren zuͤ Brugg ✳ statt gemeynem, anhangendem secret, ✳ doch inē und allen iren nachkom̄en
one schaden, offenlichen versiglet geben ✳ am nechsten mentag vor dem heiligen palm tag, als man zalt von der
gepurd xp̄i Jhesus unnsers erloͤsers viertzechenhundert sibentzig ✳ unnd darnach in dem achtenden jaren ꝫcꝭ.